stanford-oval/wikipedia huggingface dataset:
Niels Neergaard

| Niels Neergaard |
| --- | --- |

Tanskan pääministeri
 12. lokakuuta 1908 – 16. elokuuta 1909  
Monarkki:  Fredrik VIII
Edeltäjä:  Jens Christian Christensen
Seuraaja:  Ludvig Holstein-Ledreborg
 5. toukokuuta 1920 – 23. huhtikuuta 1924  
Monarkki:  Kristian IX
Edeltäjä:  Michael Pedersen Friis
Seuraaja:  Thorvald Stauning
Henkilötiedot
Syntynyt: 27. kesäkuuta 1854 Ugilt, Tanska
Kuollut: 2. syyskuuta 1936 (82 vuotta) Kööpenhamina, Tanska
Tiedot
Puolue:  Venstre
Niels Thomasius Neergaard (27. kesäkuuta 1854 – 2. syyskuuta 1936) oli tanskalainen historioitsija ja poliitikko, joka toimi Tanskan pääministerinä vuosina 1908–1909 ja 1920–1924. Hän oli myös useasti valtiovarainministerinä. Hän edusti ensin Moderate Venstreä ja vuodesta 1910 Venstre-puoluetta.
Elämäkerta

Neergaard opiskeli historiaa ja valtiotieteitä. Hän toimitti 1884–1892 Tilskueren-nimistä aikakauslehteä sekä vuoteen 1897 Aarhus amtstidendea. Hän oli edustajana kansankäräjillä 1887–1889 ja 1892–1932. Hänestä tuli käytännössä Moderate Venstren johtava edustaja Frede Bojsenin jätettyä politiikan vuonna 1901. Neergaard toimi Tanskan valtiovarainministerinä heinäkuusta lokakuuhun 1908 ja pääministerinä lokakuusta 1908 lokakuuhun 1909 sekä samanaikaisesti puolustusministerinä elokuuhun 1909 ja sen jälkeen valtiovarainministerinä hallituksensa eroon asti. Hän oli jälleen valtiovarainministerinä Klaus Berntsenin hallituksessa heinäkuusta 1910 kesäkuuhun 1913. Neergaard oli keskeisenä henkilönä laatimassa Berntsenin hallituksen lokakuussa 1912 antamaa esitystä uudeksi perustuslaiksi, joka astui lopulta voimaan 1915. Vuonna 1919 hän oli yksi Tanskan valtuutetuista Pariisin rauhankonferenssissa, jossa käsiteltiin Slesvigin kohtaloa. Neergaard oli vielä uudelleen pää- ja valtiovarainministerinä toukokuusta 1920 huhtikuuhun 1924. Hän oli sen jälkeen vielä kerran pääministerinä Thomas Madsen-Mygdalin hallituksessa 1926–1929.
Historioitsijana Neergaard kirjoitti laajan esityksen Tanskan poliittisesta historiasta vuosilta 1848–1866. Se ilmestyi nimellä Under junigrundloven kahdessa osassa vuosina 1892 ja 1916.
Aiheesta muualla

Kuvia tai muita tiedostoja aiheesta Niels Neergaard Wikimedia Commonsissa
Aurlandsfjorden

| Aurlandsfjorden |
| --- | --- |
 Aurlandsfjorden nähtynä Fylkesvei 243 -tien varrelta Aurlandsvangeniin laskeutuessa elokuussa 2008.
Sijainti:  Sogn ja Fjordane, Norja
Päävuono:  Sognevuono
Merialue:  Atlantin valtameri
Koordinaatit:  61°2′47.951″N, 7°1′30.252″E
Aurlandsfjorden nähtynä Fylkesvei 243 -tien varrelta Aurlandsvangeniin laskeutuessa lokakuussa 2009.
Aurlandsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu suurimmaksi osaksi Aurlandin ja vain pieneltä alueelta myös Lærdalin ja Vikin kuntien alueelle. Vuono haarautuu Beitelenin kohdalta myös Unescon maailmanperintöluetteloon kuuluvaan Nærøyfjorden-vuonoon.
Vuonon varrella sijaitsevia kyliä ovat mm. Undredal, Aurlandsvangen ja Flåm.
Nälkäpeli (täsmennyssivu)

Nälkäpeli (The Hunger Games) on Suzanne Collinsin kirjoittama nuortenromaani.
Nälkäpeli voi viitata myös:
Nälkäpeli, Suzanne Collinsin kirjasarja
Nälkäpeli, elokuvasarja
Nälkäpeli, romaaniin perustuva elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nälkäpeli”, voi hakea sivunnimihaulla, laajalla sivunnimihaulla tai tekstihaulla.
Nigar Camal

| Nigar Camal |
| --- | --- |
 Nigar Camal tammikuussa 2012.
Henkilötiedot
Syntynyt: 7. syyskuuta 1980 (ikä 44) Baku, Azerbaidžanin SNT, Neuvostoliitto
Ammatti:  laulaja
Muusikko
Taiteilijanimi:  Nikki 
Laulukielet:  englanti
Aktiivisena:  2010–
Tyylilajit:  pop, R&B
Aiheesta muualla
eldarnigar.eurovisiontalents.com
  [ Muokkaa Wikidatassa ] [ ohje ]  
Nigar Aydın qızı Camal (o.s. Mütəllibzadə, tunnetaan myös nimellä Nikki Camal, s. 7. syyskuuta 1980 Baku, Azerbaidžanin SNT, Neuvostoliitto) on azerbaidžanilainen laulaja, joka voitti vuoden 2011 Eurovision laulukilpailun Eldar Qasımovin kanssa kappaleella ”Running Scared”.
Camal on naimisissa ja hänellä on kaksi tytärtä. Hän on asunut Lontoossa vuodesta 2005 lähtien.
Nuecesin piirikunta

Nuecesin piirikunta (engl. Nueces County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 353 178. Piirikunnan hallintokeskus ja väkiluvultaan suurin kunta on Corpus Christin kaupunki. Piirikunta perustettiin vuonna 1847.
Aiheesta muualla

Kuvia tai muita tiedostoja aiheesta Nuecesin piirikunta Wikimedia Commonsissa
Nigel Barker

Nigel Barker vuonna 2008.
Nigel Barker (s. 27. elokuuta 1972 Lontoo, Englanti) on brittiläinen valokuvaaja ja entinen malli. Barker on toiminut myös tuomarina Huippumalli haussa -tositelevisiosarjassa sen toisesta tuotantokaudesta alkaen.
Barker aloitti uransa Ford-mallitoimiston mallina.
Aiheesta muualla

Nigel Barker Photography (englanniksi)
Nigel Barker Internet Movie Databasessa. (englanniksi)
Asilammi

| Asilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°33′48″N, 25°08′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Ala-Karkjärveen
Järvinumero:  14.224.1.002
Mittaustietoja
Pinnankorkeus:  91,9 m  
Pituus:  510 m  
Leveys:  200 m  
Rantaviiva:  1,199 km  
Pinta-ala:  6,698 ha  
Saaria:  ei saaria 
 fiAsilammi 
Asilammi on Pirkanmaalla Kuhmoisissa kirkonkylän länsipuolella sijaitseva lampi.
Maantietoa

Lammen pinta-ala on 6,7 hehtaaria, se on 500 metriä pitkä ja 200 metriä leveä. Lammella ei ole kartan mukaan saaria ja sen rantaviivan pituus on 1,2 kilometriä. Lammen ympäristössä on asutusta ja sen eteläpuolelta kulkee yhdystie 3282. Lammen länsirannalla on niittyjä ja sen itärannat ovat jyrkät.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Lammen vedenpinnan korkeus on 91,9 metriä mpy. Siihen johtaa kaksi ojaa. Laskuoja lähtee lammen pohjoispäästä ja laskee 150 metrin päässä Ala-Karkjärveen. Laskuojan pudotus on 2,2 metriä.
Historiaa

Vuoden 1855–1856 Kalmbergin kartastossa lampi oli merkitty, mutta se oli nimetön.
Vuosien 1966 ja 1986 peruskartoissa lammen länsirannalla oli peltoa ja lammen ympäristössä oli muutamia taloja.
Norse Atlantic Airways

| Norse Atlantic |
| --- | --- |

 IATA: N0  –  ICAO: NBT 
Perustettu:  2021
Laivaston koko:  15
Yhtiön sivut:  https://flynorse.com/
Norse Atlantic Airways'n Boeing 787-9 Dreamliner
Norse Atlantic Airways on norjalainen vuonna 2021 perustettu halpalentoyhtiö, joka lentää pääasiassa pitkän matkan lentoja. Yhtiö listautui Oslon pörssiin Euronext Growth -listalle huhtikuussa 2021 ja aloitti lentotoiminnan kesäkuussa 2022.
Yhtiö perustettiin toisen norjalaisen halpalentoyhtiö Norwegianin lopetettua pitkän matkan lentonsa koronaviruspandemian jälkeen. Norwegianin perustaja ja entinen toimitusjohtaja Bjørn Kjos omisti Norsesta sen perustamishetkellä 15 prosenttia.
Yhtiön laivastoon kuuluu viisitoista Boeing 787 Dreamliner -lentokonetta, joista osaa se vuokraa edelleen muille lentoyhtiöille. Yhtiön kohteita ovat muun muassa Oslon Gardermoenin lentoasema, New Yorkin John F. Kennedyn kansainvälinen lentoasema ja Bangkokin Suvarnabhumin kansainvälinen lentoasema.
Baltian liiga

| Baltic Basketball League |
| --- | --- |
 Meneillään oleva kausi Baltian liiga 2015–2016 

Laji:  koripallo
Maa(t):   Viro  Latvia  Liettua  Kazakstan
Perustettu:  2004
Joukkueita:  19
Hallitseva mestari:   BC Prienai
Eniten mestaruuksia:   BC Žalgiris (5)
Sivusto:  www.bbl.net
Baltian liiga (Baltic Basketball League) on Baltian maiden välinen koripallosarja. Kaudella 2015–2016 mukana on myös joukkue Kazakstanista. Sarjassa on pelannut joukkueita myös Suomesta (Tampereen Pyrintö), Venäjältä ja Ruotsista.
Loppuottelut

| Kausi | Voittaja | Toinen | 1>  osaottelu | 2>  osaottelu | Kaupunki |
| --- | --- | --- | --- | --- | --- |
| 2004–2005 |  Žalgiris Kaunas |  Lietuvos Rytas Vilnius | 64–60 | – |  Vilna |
| 2005–2006 |  Lietuvos Rytas Vilnius |  Žalgiris Kaunas | 86–74 | – |  Tallinna |
| 2006–2007 |  Lietuvos Rytas Vilnius |  Žalgiris Kaunas | 81–77 | – |  Riika |
| 2007–2008 |  Žalgiris Kaunas |  Lietuvos Rytas Vilnius | 86–84 | – |  Šiauliai |
| 2008–2009 |  Lietuvos Rytas Vilnius |  Žalgiris Kaunas | 97–74 | – |  Tartto |
| 2009–2010 |  Žalgiris Kaunas |  Lietuvos Rytas Vilnius | 73–66 | – |  Vilna |
| 2010–2011 |  Žalgiris Kaunas |  VEF Rīga | 75–67 | – |  Kaunas |
| 2011–2012 |  Žalgiris Kaunas |  Lietuvos Rytas Vilnius | 74–70 | – |  Šiauliai |
| 2012–2013 |  Ventspils |  Prienai | 91–69 | 70–73 |  Prienai/ Ventspils |
| 2013–2014 |  Šiauliai |  Prienai | 62–57 | 78–66 |  Prienai/ Šiauliai |
| 2014–2015 |  Šiauliai |  Ventspils | 68–70 | 88–80 |  Šiauliai/ Ventspils |
| 2015–2016 |  Šiauliai |  Tartu Ülikool/Rock | 74–81 | 102–76 |  Šiauliai/ Tartto |
| 2016–2017 |  Prienai |  Pieno žvaigždės | 85–88 | 89–74 |  Prienai/ Pasvalys |
Nokkosverbena

| Nokkosverbena |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Verbenakasvit Verbenaceae
Suku::  Rautaverbenat Verbena
Laji::  urticifolia
Kaksiosainen nimi
 Verbena urticifolia  L. 
Katso myös
   Nokkosverbena Wikispeciesissä   Nokkosverbena Commonsissa 
Infobox OKNimi-testi OK: 
Nokkosverbena eli nokkosrautayrtti (Verbena urticifolia) on verbenakasveihin kuuluva laji, jota kasvaa Pohjois-Amerikassa. Se on monivuotinen ruoho, jolla on isonokkosta (Urtica dioica) muistuttavat sahalaitaiset lehdet ja pienet valkoiset kukat.
Levinneisyys

Nokkosverbena esiintyy Yhdysvaltojen ja Kanadan itä- ja keskiosissa länsisuunnassa Teksasiin ja Saskatchewaniin asti. Laji on löydetty Suomen alueella kerran, Helsingin Pasilan kaatopaikalta vuonna 1965.
Aiheesta muualla

ITIS: Verbena urticifolia (englanniksi)
Nokkosverbenan lehti.
Nokkahaarniskapää

| Nokkahaarniskapää |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Lyhtyahvenkalat Acropomatiformes
Heimo::  Haarniskapäät Pentacerotidae
Suku::  Pentaceropsis  Steindachner, 1883
Laji::  recurvirostris
Kaksiosainen nimi
 Pentaceropsis recurvirostris  (Richardson, 1845) 
Katso myös
   Nokkahaarniskapää Commonsissa 
Infobox OKVirheellinen NIMI-arvo: 
Nokkahaarniskapää (Pentaceropsis recurvirostris) on haarniskapäihin kuuluva kalalaji, joka elää eteläisen Tyynenmeren alueella. Se on sukunsa Pentaceropsis ainoa laji.
Koko ja ulkonäkö

Nokkahaarniskapää voi kasvaa noin 50 cm pitkäksi. Laji on ruumiinrakenteeltaan korkea, litteä, jyrkkäotsainen ja pitkäkuonoinen. Selkäevä on pitkä, korkea ja piikikäs. Piikit ovat myrkyllisiä. Pyrstöevässä on matala lovi. Väriltään laji on hopeanharmaa ja ruumiissa on viistoja mustia juovia. Nuorten kalojen ruumiissa on ruskeita laikkuja.
Levinneisyys ja elintavat

Nokkahaarniskapäätä tavataan Australian etelärannikolta Länsi-Australiasta Uuteen Etelä-Walesiin ja Tasmaniaan. Lajin elinympäristöä ovat kivikkoiset riutat aina 260 metrin syvyyteen asti. Se elää usein riuttojen koloissa ja halkeamissa. Nokkahaarniskapään ravintoa ovat selkärangattomat eläimet kuten meritähdet ja monisukasmadot ja voi syödä myös ruskoleviä. Kalan lisääntymisaika on toukokuusta elokuulle.
Nokkahaarniskapää on hyvä ruokakala, mutta ei kaupallisesti kovin merkittävä. Se on suosittu vapaa-ajankalastuksen kohde ja sitä pyydystetään esimerkiksi keihästämällä.
Barry Brust

| Barry Brust |
| --- | --- |

Henkilötiedot
Syntynyt: 8. elokuuta 1983 (ikä 41) Swan River, Manitoba
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  98 kg
Seura
Seura:  Fribourg-Gottéron
Sarja:  NLA
Pelinumero:  33
Pelaajaura
Pääsarjaura:  2006–
Aik. seurat:  Los Angeles Kings (NHL) Straubing Tigers (DEL) Medveščak Zagreb (KHL) Jugra Hanty-Mansijsk (KHL) HC Slovan Bratislava (KHL)
NHL-varaus:  74. varaus, 2002 Minnesota Wild
Barry Brust (s. 8. elokuuta 1983 Manitoba, Kanada) on kanadalainen jääkiekkomaalivahti. Hän pelaa tällä hetkellä Sveitsin NLA-liigan Fribourg-Gottéronissa. Brust on pelannut useamman kauden Pohjois-Amerikan alasarjoissa, ja 11 ottelua NHL:ssä.
Pelaajaura

Brust pelasi junioriouransa WHL-liigan Spokane Chiefsissä. Hänet palkittiin sarjan parhaana maalivahtina kaudella 2001–2002. Minnesota Wild varasi Brustin kauden jälkeen vuorolla 74 NHL:n varaustilaisuudessa. Brust pelasi vielä kaksi kautta WHL:ssä, joiden aikana hän vaihtoi seuraa Calgary Hitmeniin. Brust ei tehnyt pelaajasopimusta Minnesotan kanssa, joten hänestä tuli vapaa pelaaja ja Los Angeles Kings solmi hänen kanssaan sopimuksen.
Brust liittyi Los Angelesin organisaatioon kaudeksi 2004–2005. Ensimmäisen kauden hän vietti ECHL-liigassa, nousten seuraavaksi vuodeksi AHL-liigan farmijoukkueeseen. Kauden 2006–2007 jakoi Los Angelesissa ja farmijoukkueessa Manchester Monarchsissa. Tulokaskaudellaan Brust pelasi 11 ottelua Los Angelesissa.
Kaudeksi 2007–2008 Brust teki sopimuksen AHL-liigan Houston Aerosin kanssa, ja hän voitti kauden aikana sarjan vähiten päästäneen maalivahdin palkinnon Harry "Hap" Holmes Memorial Awardin. Hyvää AHL-kautta seurasi kaksivuotinen sopimus Minnesota Wildin kanssa. Brust ei kuitenkaan koskaan saanut peliaikaa Minnesotassa, ja hän teki sopimuksen kaudeksi 2010–2011 AHL-liigan Binghamton Senatorsin kanssa. Kauden 2011–2012 Brust pelasi Saksassa, palaten seuraavaksi kaudeksi AHL-liigan Abbotsford Heatiin.
Brust siirtyi KHL-liigaan kaudella 2013–2014. Hän pelasi kaksi kautta KHL Medveščak Zagrebissa ja yhden kauden Jugra Hanty-Mansijskissa.
Aiheesta muualla

Wikimedia Commonsissa on kuvia tai muita tiedostoja aiheesta .
Tilastot (englanniksi)
Norrtäljeån

| Norrtäljeån |
| --- | --- |
 Norrtäljeån i januari 2012 ja Norrtälje River in January 2012
Maanosa:  Eurooppa
Maat:  Ruotsi
Läänit:  Tukholma
Maakunnat:  Uppland 
Kunnat:  Norrtälje
Vesistöalue ja valuma-alueen tietoja
Päävesistöalue:  Norrtäljeånin vesistö
Pinta-ala:  351,9 km²  
Järvisyys:  8 % 
Pääuoman pituus:  35 km 
Pääuoman osuudet:  Norrtäljeån ←Husbyån ←Balkensån ←Landbroån ←Ålderkärrsån
Joen uoman kohteita
Alkulähde:  Lommaren, Norrtälje 
 :  59.7571°N, 18.6799°E
Laskupaikka:  Norrtälje, Norrtäljen kunta
 :  59.7575°N, 18.7144°E
Mittaustietoja
Lähdekorkeus:  4,1 m  mpy. 
Laskukorkeus:  0 m
Korkeusero:  4,1 m
Pituus:  1,75 km  
Kaltevuus:  2,34 m/km
Keskiylivirtaama:  10 m³/s  
Keskivirtaama:  2,6 m³/s  
Muuta
Muualla:  Wikimedia Commons
Norrtäljeån tai myös Ålderskärrån on Ruotsissa Tukholman läänissä virtaava 1,75 kilometriä pitkä joki, joka kuuluu Norrtäljeånin vesistössä sen pääuomaan. Joen valuma-alueen pinta-ala on 352 neliökilometriä ja se laskee Itämeren pääaltaan Ahvenanmereen Norrtäljen keskustaajamassa.
Käännös suomeksi
Beatrice Straight

Beatrice Whitney Straight (2. elokuuta 1914 – 7. huhtikuuta 2001) oli yhdysvaltalainen näyttelijä. Hän teki töitä sekä televisiossa, teatterissa että elokuvissa ja sai vuonna 1953 Tony-palkinnon.
Straightin tunnetuin elokuvarooli oli menestyselokuvassa Kasvot kuvaruudussa (1976). Hän voitti sillä samana vuonna Parhaan naissivuosan Oscar-palkinnon.
Straight sairastui vanhoilla päivillään Alzheimerin tautiin ja kuoli keuhkokuumeeseen Los Angelesissa, Kaliforniassa 86-vuotiaana.
Balvi

| Balvi |
| --- | --- |
 Bērzpils-tie Balvissa (valtatie P47)
 lippu:  vaakuna
 Balvi
 Koordinaatit: 57°07′48″N, 27°15′50″E 
Valtio:  Latvia
Pinta-ala:  
 – Kokonaispinta-ala:  5,1 km²
Korkeus:  113 m
Väkiluku (2018)  (arvio):  6 135
 – Väestötiheys:  1 202,9 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Balvi on kaupunki Itä-Latviassa. Eri kielissä nimi on muodoissa Balvi, Balvy, Bolowsk, Bolvi ja БАЛВИ. Kaupunki on myös Balvin kunnan (latv. Balvu novads) keskustaajama. Balvi on rakentunut kahden järven (Balvu ezers ja Pērkonu ezers) väliselle kannakselle. Se on myös kahden valtatien, luoteen suunnasta Gulbenesta Viļakaan ja edelleen Venäjän puolelle jatkuvan P35:n ja etelään Rēzekneen vievän P47:n risteyskohta. Balvissa ollaan kahden maakunnan, Latgalen ja Vidzemen rajalla, mutta Latgalen puolella.
Balvin seutu poikkeaa muusta Latgalesta runsaiden metsien, järvien ja jokien ansiosta. Kaupungin keskustassa on entinen Balvin kartano (Balvu pils), jonka ympärillä on Karhupuistoksi (Lāča dārzs) nimitetty alue, joka on erilaisten kulttuuritapahtumien pitopaikka. Kaupunkialueen eteläreunalla on latgallien partisaanipatsas Balvi Staņislavs vuodelta 1938. Sen on suunnitellut taiteilija Karlis Jansons ja se kuvaa latgallien vastarintaa bolševikkeja vastaan 1918. Neuvostoliiton hallitessa aluetta patsas hävitettiin, mutta 1990-luvulla se pystytettiin uudelleen.
Historia

Balvi mainitaan jo keskiaikaisissa asiakirjoissa. Latgale puolalaistui voimakkaasti 1500–1700-luvuilla ja roomalaiskatolinen uskonto juurtui sinne. Balvin kartanon historia ulottuu vuoteen 1765, jolloin puolalainen Konstancija Hilsena rakensi paikalle puisen kartanon. Venäjän valtaan jouduttuaan 1776 kartano siirtyi Jelagin-suvulle, 1806 Horozhinsky-suvulle ja 1876 baltiansaksalaiselle Transehe-Roseneck-suvulle. Balvi sai kaupunkioikeudet itsenäisen Latvian aikana vuonna 1928. Alueen juutalaisväestö joutui holokaustin kouriin vuodesta 1941 alkaen (Stahlecker-ryhmä). Kaupunki paloi sodan loppuvaiheessa 1945 ja se rakennettiin uudelleen osittain neuvostotyyliseksi. 1990-luvulla Balvi oli latgallien laulavan vallankumouksen keskus.[lähde? ]
Maantiede

Balvin kaupungin pinta-ala on 5,1 neliökilometriä ja koko kunnan 1 044 neliökilometriä. Kaupungin asukasluku oli vuoden 2018 arvion mukaan 6 135 asukasta ja koko kunnan 12 129.
Aiheesta muualla

Kuvia tai muita tiedostoja aiheesta Balvi Wikimedia Commonsissa
Axel Springer

Axel Cäsar Springer (2. toukokuuta 1912 Hampuri, Saksa – 22. syyskuuta 1985 Berliini, Saksan liittotasavalta) oli saksalainen toimittaja, kustantaja ja monimiljonääri. Springer on Axel Springer AG -kustantamon perustaja.
Axel Springer, 1966
Axel Springer AG:n näyttävä toimitalo rakennettiin tarkoituksella lähelle Berliinin muuria, jotta se näkyisi itäpuolelle.
Springerin isä oli ollut kustannusalalla. Springerin ura alkoi vuonna 1947, jolloin hän perusti Hampuriin Axel Springer GmbH -kustantamon. Springer kustansi Hamburger Abendblatt -sanomalehteä ja monia TV- ja radiolehtiä. Vuonna 1952 hän aloitti iltapäivälehti Bildin kustantamisen. Siitä tuli yksi Saksan suurimpia sanomalehtiä, ja sen vaikutusvalta on ollut suuri sekä Saksan taloudessa että poliittisessa elämässä. Axel Springer on palkittu kahdella kunniatohtorin arvonimellä Israelissa ja yhdellä Yhdysvalloissa.
1960-luvulla Springer suhtautui arvostelevasti vasemmistolaisen opiskelijaliikkeeseen. Bild oli puolueeton[lähde? ], mutta Spinger itse oikeistokonservatiivi ja kuului Saksan CDU:hun. Vasemmisto-opiskelijaliitto osoitti mieltään Springerin mediaimperiumia ja hänen henkilökohtaista vaurastumistaan vastaan.
Axel Springer AG on yhä yksi Saksan suurimmista mediayrityksistä.
Nuestra Señora de la Asunción

| Nuestra Señora de la Asunción |
| --- | --- |

Aluksen vaiheet
Rakentaja:  Genova
Palveluskäyttöön:  1730
Tekniset tiedot
Pituus:  41,45 m (köli)
Leveys:  12,32 m
Syväys:  6,02 m
Aseistus
Aseistus:  22 × 18 naulan tykkiä 6 × 12 naulan tykkiä 2 × 8 naulan tykkiä 4 × 4 naulan tykkiä 6 × 2 naulan tykkiä
Nuestra Señora de la Asunción oli Espanjan laivaston vuonna 1720 palvelukseenotettu kaksikantinen 62/66-tykkinen linjalaiva.
Valmistus

Alus valmistettiin Genovassa nimellä Estrella del Mar
Palvelus

Genovalainen kaappari Giovanni Stefano Sanguinero myi 30. heinäkuuta 1720 Lissabonissa aluksen Espanjalle, joka liitettiin laivastoon nimellä Nuestra Señora de la Asunción. Alus saattoi 1. elokuuta 1720 Chaconin laivaston Cádizista, jonne se palasi 13. syyskuuta. Alus lähti 21. kesäkuuta 1721 Cádizista Cartagena de Indiasiin Gueveran laivaston mukana, jonka alukset olivat Campanela, fregatit Hermione ja Pingue Volante sekä yhdeksän kauppalaivaa. Alus saapui 3. elokuuta 1721 saattueen mukana Cartagena de Indiasiin, mistä se lähti 21. toukokuuta 1722 Portobelloon. Alus palasi Cartagena de Indiasiin kaupankäynnin jälkeen.
Alus lähti 30. syyskuuta 1722 Cartagena de Indiasista Havannaan, jonne se saapui 29. lokakuuta. Alus lähti 13. joulukuuta Havannasta Cádiziin Guevaran laivaston mukana, johon kuuluivat Campanela, Hermione ja Pingue Volante sekä 14 rahtialusta. Alus saapui 8. helmikuuta 1723 Cádiziin Hermionen, Pingue Volanten ja seitsemän rahtialuksen kanssa mukanaan 12 miljoonaa pesoa. Alus lähti 31. joulukuuta 1723 Cádizista Cartagena de Indiasiin Carlos Grillon laivueen mukana, johon kuuluivat Catalán, Hermione, Pingue Volante ja 14 kauppalaivaa. Saattue saapui 17. helmikuuta 1724 Cartagena de Indiasiin, mistä alus lähti Catalánin ja Pingue Volanten kanssa Portobelloon. Vuonna 1726 alus oli Portobellossa Britannian kuninkaallisen laivaston saartamana. Alus kykeni siirtymään Portobellosta Cartagena de Indiasiin, missä se joutui uudelleen saarretuksi.
Huhtikuussa 1729 alus oli Cartagena de Indiasissa, mistä se teki partiomatkoja fregatti Incendion kanssa. Barú saaren edustalla aluksen miehistö havaitsi neljä salakuljetusta harrastavaa hollantilaista kaapparifregattia, joista vallattiin Adriana Catalina. Vallattu alus toimitettiin 6. huhtikuuta Cartagena de Indiasiin. Kesäkuussa 1729 alus saapui Cartagena de Indiasiin vaurioituneena ja tarvitsi huoltoa. Alus poistettiin 1730 heikon kunnon vuoksi laivastoluettelosta.
Nuestra Señora de Begoña (1699)

| Nuestra Señora de Begoña |
| --- | --- |

Aluksen vaiheet
Rakentaja:  Zorroza, Bilbao
Laskettu vesille:  1699
Palveluskäyttöön:  1699
Loppuvaihe:  romutettu 4. syyskuuta 1710
Tekniset tiedot
Uppouma:  923 t (arqueo)
Pituus:  33,3 m (köli)
Leveys:  11,13 m
Syväys:  6,43 m
Miehistöä:  637
Aseistus
Aseistus:  alempi tykkikansi: 24 × 18 naulan tykkiä ylempi tykkikansi: 24 × 10 naulan tykkiä puoli- ja etukansi: 16 × 6 naulan tykkiä
Nuestra Señora de Begoña oli Espanjan laivaston vuonna 1699 vesille laskettu kaksikantinen 64-tykkinen linjalaiva.
Valmistus

Alus tilattiin 23. joulukuuta 1694 Bilbaosta Zorrozalta. Alus laskettiin vesille 1699 ja otettiin palvelukseen vielä samana vuonna.